EASIT: Formació en Accés Fàcil per a la Inclusió Social
Hola, benvinguts a aquesta lliçó.
Unitat 2. Llenguatge fàcil de comprendre (LFC).
Element 2. Legislació, estàndards i normatives.
Em dic Tatjana Knapp i us presentaré la situació a Eslovènia.
L'eslovè és una llengua eslava
parlada per uns 2,5 milions de persones en tot el món,
sobretot pels ciutadans d'Eslovènia.
És la llengua oficial d'Eslovènia, però hi ha dues llengües oficials més
als municipis limítrofs amb Hongria i Itàlia:
l'hongarès i l'italià.
L'eslovè és una llengua amb forma dual,
a més de singular i plural,
i molts dialectes, que es divideixen en vuit grups.
Es fa menció a lectura fàcil o el llenguatge fàcil
en els dos darrers programes de política lingüística.
El llenguatge planer encara no s'ha investigat
ni utilitzat àmpliament.
Es calcula que unes 500.000 persones amb discapacitat o sense
es beneficien de l'eslovè fàcil d'entendre.
Per exemple, persones amb discapacitats cognitives o intel·lectuals,
demència, autisme, baixa habilitat per llegir i escriure,
immigrants, la població gitana, etc.
Parlant de definicions del llenguatge fàcil de comprendre,
en tenim algunes del terme "lectura fàcil".
Resumint podem dir
que l'eslovè de lectura fàcil és l'eslovè fàcil.
La informació es prepara seguint les directrius,
ha de ser fàcil de llegir i entendre, accessible i útil.
Pot ser una adaptació o un original, un text amb imatges o sense,
i, a més, símbols o il·lustracions independents.
Tot i això, encara no hi ha definició del llenguatge planer.
Pel que fa a les fites de la lectura fàcil a Eslovènia,
a principis dels 2000 hi va haver algunes publicacions
com un fulletó presentant l'euro com nova moneda nacional
o un llibre sobre l'educació i l'ocupació
de persones amb discapacitats d'aprenentatge.
A l'inici de 2011 es va crear Zavod Risa,
la primera organització eslovena en produir i promoure
el llenguatge i la lectura fàcil.
Des de l'inici, ha editat el diari digital gratuït de lectura fàcil,
20 minutes , produït per voluntaris.
L'any 2012 va haver-hi les primeres adaptacions
de ficció literària en lectura fàcil
i també de les directrius d'Inclusion Europe.
Els següents anys van ser fructífers.
El primer congrés nacional de lectura fàcil va marcar el 2013.
El primer concurs públic per adaptacions de lectura fàcil
va ser el 2015,
seguit de la primera novel·la en eslovè de lectura fàcil el 2016
i la creació de l'associació de comunicacions adaptades
LABRA el 2017.
Els anys 2018 i 2019 van ser molt importants
pel llenguatge fàcil de comprendre a Eslovènia.
El projecte Lahko Je Brati, Llegir És Fàcil, va aportar directrius
amb quatre nivells d'eslovè fàcil de llegir.
La lectura fàcil que segueix aquestes directrius
es marca amb un cercle porpra
amb un llibre que pica l'ullet, com es veu a la imatge.
Els nivells s'indiquen amb números i colors de llibres,
des d'un llibre blau amb una mà que indica el primer nivell,
fins a dos verds, tres grocs
i quatre vermells, que indiquen el quart nivell.
Els resultats del projecte es troben disponibles a la pàgina web
www.lahkojebrati.si
El 2019 es va celebrar el primer curs de lectura fàcil
per a estudiants de pedagogia inclusiva a la Universitat de Maribor,
a la facultat de Pedagogia.
Pel que fa al llenguatge planer, RISA el va promoure per primer cop
a "Una proposta per a la sistematització
de la informació accessible a Eslovènia".
La iniciativa també formava part
del projecte Lahko Je Brati, Llegir És Fàcil.
Gràcies per veure aquest vídeo.
Si teniu preguntes o comentaris sobre el contingut,
o us interessa l'eslovè fàcil de comprendre en general,
podeu contactar amb mi per correu electrònic
a l'adreça direcció tatjana@risa.si
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de qualsevol ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social